Gwasanaethau Anabledd Prifysgol Bangor

# Cytundeb Ymddygiad Cŵn Cymorth (Myfyrwyr).

Mae Prifysgol Bangor yn ymrwymo i ddarparu amgylchedd cynhwysol ac mae'n cydnabod y bydd angen i rai myfyrwyr ddod â chi cymorth i'r Brifysgol. Pwrpas y cytundeb hwn yw galluogi perchnogion cŵn cymorth i roi sicrwydd i'r Brifysgol ynglŷn â hyfforddiant, ymddygiad a lles eu Ci Cymorth.

|  |  |
| --- | --- |
| Enw’r Myfyriwr: |  |
| ⁠Rhif Adnabod y Myfyriwr:500  |  |
| Enw’r Ci: |  |
| Brid y Ci: |  |

Rwyf wedi darllen a deall **Datganiad Safbwynt Prifysgol Bangor ar Gŵn Cymorth ac Anifeiliaid Therapi/Anifeiliaid Cefnogaeth Emosiynol (Myfyrwyr)** ac rwy'n cytuno i'r canlynol:

* Byddaf yn rhoi manylion ysgrifenedig am hyfforddiant fy Nghi Cymorth i’r Gwasanaethau Anabledd, gan gydnabod y gall Cŵn Cymorth gael eu hyfforddi gan eu perchnogion ac nad oes rheidrwydd cyfreithiol i brofi eu hyfforddiant.
* Byddaf yn rhoi enw, brid a llun o’r ci i’r Gwasanaethau Anabledd gan gydnabod nad oes rheidrwydd cyfreithiol i wneud hynny.
* Byddaf yn sicrhau bod gennyf yswiriant anifeiliaid anwes sy'n cynnwys atebolrwydd cyhoeddus.
* Byddaf yn sicrhau bod fy nghi ar dennyn bob amser pan fydd ar dir y Brifysgol.
* Ni fyddaf yn gadael fy nghi cymorth heb neb i'w oruchwylio ar unrhyw adeg pan fydd ar dir y Brifysgol.
* Rwy’n cydnabod, pan fydd y ci ar y campws, y byddai’n well gan y Brifysgol pe bai modd ei adnabod fel Ci Cymorth.
* Byddaf yn sicrhau bod yr anifail yn iach, ei fod yn cael brechiadau a thriniaeth rhag chwain a llyngyr yn rheolaidd fel bo'n briodol. Byddaf yn cymryd cyngor gan filfeddyg ynglŷn â'i les.
* Fi fydd yn gyfrifol am fy Nghi Cymorth bob amser.
* Rwy'n cydnabod bod angen i berchnogion cŵn cymorth gymryd cyfrifoldeb dros lanhau baw eu cŵn i'r graddau y gallant a chyn belled ag y bo hynny'n rhesymol bosib, rhaid defnyddio'r ardal wastraff ddynodedig a nodir gan y Brifysgol. Os oes gennyf nam difrifol ar fy ngolwg, nid yw'n ofynnol imi lanhau ar ôl fy Nghi Tywys ond rwyf wedi cael hyfforddiant priodol i warchod rhag baw cŵn ar y campws.
* Rwy'n deall y bydd y Gwasanaethau Anabledd yn hysbysu'r ysgol/ysgolion academaidd a’r adrannau am fy Nghi Cymorth trwy fy Nghynllun Cefnogi Dysgu Personol.
* Os bydd gennyf unrhyw sesiynau labordy, sesiynau ymarferol neu weithgareddau oddi ar y campws, gan gynnwys gwaith maes a lleoliadau, byddaf yn trafod y manylion gyda’r Gwasanaethau Anabledd a'r ysgol academaidd.
* Byddaf yn gwneud popeth o fewn fy ngallu i sicrhau bod yr anifail yn eistedd yn dawel wrth ymyl fy nghadair pan fydd mewn darlithoedd, seminarau neu gyfarfodydd gyda mi, oni fydd yn ceisio fy rhybuddio am rywbeth.
* Byddaf yn hysbysu’r Gwasanaethau Anabledd mewn da bryd os bydd unrhyw gwynion, gan gynnwys sylwadau negyddol, yn cael eu gwneud am yr anifail.
* Os bydd fy nghi’n camymddwyn trwy gyfarth neu beidio ag eistedd yn llonydd, byddaf yn sicrhau y daw taw ar hynny. Gallai hynny olygu gorfod gadael yr ystafell.
* Os bydd y ci’n difrodi unrhyw eiddo yn y Brifysgol, byddaf yn talu am unrhyw waith trwsio / prynu eiddo newydd lle bo'n rhesymol imi wneud hynny.
* Byddaf yn sicrhau bod fy anifail wedi ei hyfforddi’n dda o ran gwneud ei doiled.

Rwy'n deall, os na allaf gydymffurfio â'r rheolau sylfaenol hyn neu os bydd yr anifail yn tarfu ar fyfyrwyr ac aelodau eraill o’r staff mewn modd na ellir ei reoli, caiff y rheolau hyn eu hadolygu ac os na ellir dod o hyd i atebion amgen, efallai na chaf ddod â'r ci cymorth i adeiladau a chyfleusterau'r brifysgol.

Llofnod (Myfyriwr)

Dyddiad:

**Rhestr Wirio**

Cyn dychwelyd y ffurflen hon, cofiwch sicrhau eich bod wedi gwneud y canlynol:

□ Llofnodi a dyddio'r ffurflen hon.

□ Amgáu copïau o'r holl dystiolaeth sy’n ofynnol yn gefn i’ch cais.

□ Wedi cadw eich tystiolaeth wreiddiol (gall Gwasanaethau Anabledd wneud copïau / sganiau i chi neu mae croeso i chi ddarparu dogfennau electronig).

Diweddariad Ebrill 2025